Valtiovarainministeriö
Hallinnon kehittämisosasto

ASETUS TIETOTURVALLISUUDESTA VALTIONHALLINNOSSA JA SITÄ TÄYDENTÄVÄ OHJE; PYYNTÖ YHTEISEN LAUSUNTOKIERROKSEN JÄRJESTÄMISEKSI

Viranomaisten toiminnan julkisuudesta annetun lain (621/1998) nojalla on tarkoitus antaa asetus tietoturvallisuudesta valtionhallinnossa. Asetusta on valmisteltu samanaikaisesti ja yhteistyössä asetuksen tueksi annettavien valtiovarainministeriön ohjeiden kanssa. 

Uudistusta koskevat ehdotukset on tarkoitus lähettää lausunnolle. Koska lausunnonantajien on hyvä saada kokonaiskuva annettavista säännöksistä ja ohjeista, on pidetty tarkoituksenmukaisena, että kuuleminen suoritettaisiin yhdessä ja samassa menettelyssä. 

Edellä olevaan viitaten oikeusministeriö esittää kunnioittavasti, että valtiovarainministeriön kehittämisosasto huolehtisi edellä tarkoitettua asetusta ja sen tueksi annettavaa ohjetta koskevien luonnosten lähettämisestä lausuntokierrokselle.  Ohessa asetuksen nykyinen luonnos ja sitä koskeva esittelymuistio. Jos ohjeluonnoksiin tehdään sellaisia muutoksia, joilla on vaikutusta asetusluonnokseen,  asiasta  pyydetään ottamaan yhteyttä ennen lausuntokierroksen toteuttamista. 

Kansliapäällikkö		Tiina Astola

Lainsäädäntöjohtaja		Sami Manninen